Kerttu Vehviläinen

Kerttu Kirsti Vehviläinen-Leväluoma (1896 – 11. heinäkuuta 1927 Pori) oli suomalainen näyttelijä.

Kerttu Vehviläinen oli näyttelijänä yli 10 vuotta kestäneen uransa aikana muun muassa Kansan Näyttämöllä, Turun Suomalaisessa Teatterissa, Tampereen Teatterissa, Kuopion Näyttämöllä ja viimeksi Porin Työväen Teatterissa. Hän esiintyi operettiosissa ja muun muassa Selma Lagerlöfin Untuvainen-näytelmässä sekä August Strindbergin Erik XIV-näytelmässä Kaarina Maununtyttären roolissa.

Kerttu Vehviläinen oli naimisissa näyttelijä, lavastaja ja ohjaaja Eero Leväluoman kanssa. Heidän tyttärensä oli lastenkirjailija Liisa Leväluoma (1924–2009). Kerttu Vehviläinen kuoli 31-vuotiaana heinäkuussa 1927.

Lähteet 

Suomalaiset teatterinäyttelijät
Vuonna 1896 syntyneet
Vuonna 1927 kuolleet